ปฏิบัติการบาร์เคลย์

ปฏิบัติการบาร์เคลย์ (Operation Barclay) เป็นการล่อลวงของฝ่ายสัมพันธมิตรในสงครามโลกครั้งที่สอง เพื่อสนับสนุนต่อปฏิบัติการฮัสกี้ การบุกครองเกาะซิซิลีของฝ่ายสัมพันธมิตร ในเดือนกรกฎาคม ค.ศ. 1943

เป้าหมายคือการหลอกลวงฝ่ายอักษะเกี่ยวกับตำแหน่งการโจมตีของฝ่ายสัมพันธมิตรข้ามทะเลเมดิเตอร์เรเนียน และเบี่ยงเบนความสนใจและแหล่งที่มาของกองบัญชาการทหารฝ่ายอักษะ ปฏิบัติการบาร์เคลย์ใช้การเคลื่อนไหวของกองกำลังปลอม การติดต่อสื่อสารทางวิทยุ การเกณฑ์ล่ามชาวกรีก และการจัดหาแผนที่กรีก เพื่อบ่งบอกถึงการบุกโจมตีผ่านคาบสมุทรบอลข่าน

ปฏิบัติการบาร์เคลย์ได้สร้างกองทัพปลอมขึ้นในทะเลเมดิเตอร์เรเนียนตะวันออก นั่นคือ กองทัพที่สิบสอง ซึ่งประกอบด้วย 12 กองพลที่ถูกสมมุติขึ้น อดอล์ฟ ฮิตเลอร์ได้ตั้งข้อสงสัยว่าฝ่ายสัมพันธมิตรจะบุกยุโรปผ่านทางคาบสมุทรบอลข่าน และปฏิบัติการบาร์เคลย์ก็เพื่อการส่งเสริมความเชื่อนี้

ในฐานะส่วนหนึ่งของปฏิบัติการบาร์เคลย์ อังกฤษยังได้เปิดปฏิบัติการมินซ์มีท (เนื้อสับ) ซึ่งมีการสร้างเอกสารปลอมปล่อยผ่านทางสเปน และปฏิบัติการวอเตอร์ฟอลล์ ซึ่งมีการรวบรวมกองกำลังล่อลวงเพื่อการบุกครองในไซเรไนกา เพื่อเสริมสร้างความแปลกประหลาดใจว่าการรุกรานของฝ่ายสัมพันธมิตรใกล้จะเกิดขึ้น ฝ่ายบริหารปฏิบัติการพิเศษ (SOE) ร่วมกับหน่วยอันดาร์เตสของกรีก ได้ดำเนินปฏิบัติการแอนิมอลส์ ซึ่งเป็นการโจมตีเครือข่ายทางรถไฟและถนนหลายระลอก

แผนการหลอกลวงได้ประสบความสำเร็จ กองบัญชาการใหญ่ของเยอรมันได้สรุปว่า มีกำลังทหารฝ่ายสัมพันธมิตรในทะเลเมดิเตอร์เรเนียนตะวันออกมากกว่าที่เป็นจริง และยึดถือการประเมินนี้ ทำให้แผนการหลอกลวงในครั้งต่อ ๆ ไปมีความน่าเชื่อถือมากขึ้น กำลังทหารเยอรมันในคาบคาบสมุทรบอลข่านได้รับการเสริมกำลังจาก 8 กองพลเป็น 18 กองพล และกองเรืออิตาลีถูกเปลี่ยนเส้นทางไปยังทะเลเอเดรียติก ด้วยเหตุนี้ การบุกครองเกาะซิซิลีของฝ่ายสัมพันธมิตรจึงประสบความสำเร็จอย่างเหนือความคาดหมาย

การเพิ่มจำนวนทหารเยอรมันที่เข้ายึดครองกรีซอย่างมาก ส่งผลเสียต่อขบวนการต่อต้านชาวกรีก มีการดำเนินปราบปรามกองโจรอย่างกว้างขวาง ซึ่งจบลงในการล้างแค้นครั้งใหญ่ เช่น การสังหารหมู่ที่คาลาฟริตาและการสังหารหมู่ที่ดิสโตโม

 อ้างอิง 

หมวดหมู่:ยุทธการและปฏิบัติการทางทหารในสงครามโลกครั้งที่สอง